Publication: Magyar Közlöny
Issue: MK-2001-64 (Year: 2001, Number: 64)
Era: 1990-2004
Section: [42/1992. (VII. 16.) AB határozat, ABH 1992, 373.]
Paragraph Index: 618

(6) bekezdése is úgy rendelkezik, hogy az önkormányzati rendelet kihirdetésének időpontját kell a rendelet megjelölésénél zárójelben feltüntetni. A közigazgatási hivatal vezetőjének indítványából megállapítható volt, hogy az önkormányzat az Ör. tervezetét a 2000. július 13-i 22 óra 16 perces kezdettel tartott soron kívüli képviselő-testületi ülésén tárgyalta sürgősséggel, és ezt követően alkotta meg az Ör.-t. Ezért nem kerülhetett sor a Jat. 14. § (3) bekezdése alapján az SZMSZ 33. § (4) bekezdésében foglaltaknak megfelelően ugyanazon a napon az Ör. önkormányzat hivatalos hirdetőtábláin történő kihirdetésére és sajtóközlemény útján a város lakosságának tájékoztatására. A közigazgatási hivatal vezetőjének törvényességi észrevétele alapján az Örm. 1. §-a 2000. szeptember 10-i hatállyal kiegészítette az Ör. 5. §-át, amely szerint: „Kihirdetésének napja: 2000. szeptember 4.” Az Örm. azonban nem módosította az Ör. megjelölését, így abban zárójelben a kihirdetés napja helyett továbbra is a rendelet megalkotásának napja, „VII. 13.” van feltüntetve. E megjelölés magasabb szintű jogszabállyal ellentétes, sérti az R. 1. § (1) és

Source: https://magyarkozlony.hu/hivatalos-lapok/57857c23b6f3f21e2eb76343289a9b6fcf39ec00/dokumentumok/babb2f1edae46410d9680aaaefeb53bf7fbceeff/letoltes